ยาพามาบรอมสามารถก่อให้เกิดผลไม่พึงประสงค์ใด ระหว่าง ปัสสาวะมีสีเหลือง หรือ หายใจไม่ออก
ปัสสาวะมีสีเหลือง ยาพามาบรอมสามารถก่อให้เกิดผลไม่พึงประสงค์ (ผลข้างเคียง/อาการข้างเคียง) คือ ทำให้ปัสสาวะมีสีเหลือง ส่วนหายใจไม่ออกเป็นอาการแพ้ยาพามาบรอม ต้องหยุดใช้ยานี้ทันที แล้วรีบมาพบแพทย์

ยาพามาบรอม (Pamabrom) เป็นยาขับปัสสาวะถูกนำมาใช้บำบัดรักษาอาการบวมน้ำหรือภาวะที่มีน้ำคั่งอยู่ในร่างกายมากเกินปกติ ไม่เหมาะที่จะนำไปใช้กับผู้ป่วยที่มีภาวะปัสสาวะไม่ออก/ปัสสาวะขัด หรือผู้ที่แพ้ยานี้ และห้ามใช้กับผู้ป่วยเด็ก นอกจากนี้ยังมีข้อพึงระวังการใช้พามาบรอมกับผู้ที่มีโรคประจำตัวเช่น โรคไต โรคหัวใจ โรคความดันโลหิตสูง เป็นต้น การรับประทานยานี้ไม่ควรเกิน 4 ครั้งต่อวันด้วยจะทำให้การขับปัสสาวะมีความถี่มากก่อให้เกิดความรำคาญ ผู้ป่วยควรดื่มน้ำอย่างเพียงพอ 6 - 8 แก้วต่อวันเพื่อป้องกันภาวะขาดน้ำในระหว่างที่ใช้ยานี้

ผลข้างเคียงที่โดดเด่นของยานี้ จะเป็นเรื่องปัสสาวะมีสีเหลืองเพียงเท่านั้น ปกติแพทย์หรือเภสัชกรจะแจ้งให้ผู้ป่วยทราบล่วงหน้า เพื่อมิให้ผู้ป่วยมีความกังวลใจจนเกินไป และกรณีใช้ยานี้แล้วแพ้ยานี้เช่น มีอาการอึดอัด/หายใจลำบาก ผื่นขึ้นเต็มตัว ตัวบวม มีไข้ ต้องหยุดใช้ยานี้ทันทีแล้วรีบมาพบแพทย์/มาโรงพยาบาลโดยเร็วทันที/ฉุกเฉิน สำหรับประเทศไทยอาจพบเห็นการใช้ยานี้ในบางสถานพยาบาลเท่านั้น
12.อายุรศาสตร์ (อายุรศาสตร์) - Internal Medicine,17.เภสัชวิทยา Pharmacology